**Fii gata să mori pentru El**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inspirată de poezia lui andreionthepoetry,

"Să mor, sau să trăiesc pentru Hristos ?"

Trăiește ! ca să capeți veșnicia

Nu te minți și nu-l minți pe El.

Și stai de strajă, cântă aleluia

Fii pân' la capăt, un ostaș fidel.

Iubește-L cu ardoare și credință

Fii înțelept și bun, nu judeca

Pe-aceia ce din neștiință

Îl răstignesc, ori au pierdut poteca.

Învață-i cum în cer să-şi ia avere

Arată-le câmpiile cu flori

Iar dacă să te lepezi tu, ți-ar cere

Fii mereu gata, pentru El să mori.